**Základná škola s materskou školou, Sibírska 39, 831 02 Bratislava**

**Príspevok na stravovanie**

Príspevok na stravovanie sa skladá zo sumy na nákup potravín a z čiastočnej úhrady režijných nákladov (nákup čistiacich prostriedkov, vybavenia jedálne taniermi, príbormi, ochranné pracovné odevy a pod.) Ide **iba o čiastočnú úhradu režijných nákladov**, väčšiu časť hradíme z príspevku zriaďovateľa. Mzdy zamestnancov školskej jedálne sú tiež hradené z príspevku zriaďovateľa. Zákonný zástupca dieťaťa od septembra, pri splnení podmienok, bude uhrádzať iba režijné náklady vo výške 5 €/mesiac (čiastočný príspevok). Náklady na potraviny, energie, mzdy zamestnancov, vybavenie kuchyne, čistiace prostriedky a pod.

**Jednorazový príspevok** je platba na potraviny za predpokladu, že nastane situácia, keď dieťa/žiak nesplní 2 podmienky dotácie a to prítomnosť v škole a odobranie stravy. Ak nie je dieťa odhlásené zo stravy pre neprítomnosť v škole, zákonný zástupca je povinný uhradiť poplatok za stravu aj keď ju neodoberie. Poplatok sa zrealizuje z jednorazového príspevku.

1. **Ako a kedy môžem prihlásiť dieťa na stravovanie v školskej jedálni?**

Dieťa môžem prihlásiť na stravovanie do školskej jedálne prihlásením cez Zápisný lístok stravníka (tlačivo škola zašle rodičovi v júni, je prístupné na web. sídle školy, prípadne u vedúceho školskej jedálne). Riadnym oboznámením sa so zápisným lístkom, vyplnením, podpísaním zákonnými zástupcami dieťaťa a odovzdaním škole (v júni k stravovaniu sa od septembra sa zápisné lístky odovzdávajú triednym učiteľom, priebežne počas školského roka priamo vedúcemu školskej jedálne).

1. **Musí sa každé dieťa stravovať v školskej jedálni?**

Stravovanie sa v školskej jedálni nie je povinné. Rodič musí zvážiť, či je schopný zabezpečiť dieťaťu stravu počas obednej prestávky v domácom prostredí. Domáca strava sa v školskej jedálni alebo vo výdajni nepodáva. Podáva sa iba doma pripravené diétne jedlo za zákonných podmienok (predloženie žiadosti a potvrdenia od lekára –špecialistu, vlastné nádoby a pod.).

1. **Režijné poplatky uhrádzam každý mesiac?**

Režijné poplatky môže zákonný zástupca dieťaťa uhrádzať mesačne

alebo 2x ročne v dvoch splátkach, a to od septembra do decembra 2019

vo výške 20 € (úhrada do 25. augusta 2019) a od januára do júna

vo výške 30 € (úhrada do 25. januára 2020).

1. **Poskytuje škola diétne stravovanie?**

Naša škola nemá možnosť pripravovať diétne jedlo ani ho inak zabezpečiť.

1. **Ako môžem získať príspevok štátu na stravovanie pri diéte dieťaťa?**

Zákonný zástupca dieťaťa písomne požiada cestou riaditeľstva školy o príspevok na stravovanie vo výške 1,20 €/ obed a v materskej škole

u „predškolákov“ 1,20 €/ obed a doplnkovú stravu (desiata, olovrant). K žiadosti priloží doklad od lekára špecialistu, že zdravotný stav dieťaťa vyžaduje diétne stravovanie. Nárok na príspevok má dieťa iba za tie dni, kedy bolo prítomné na vyučovacom procese v škole alebo materskej škole.

1. **Kedy uhrádzam plnú výšku príspevku na stravovanie?**

Podľa zákona č. 544/2010 Z. z. o dotáciách v pôsobnosti MPSVR SR, dieťa má nárok na dotáciu v sume 1,20 € (dotácia na podporu výchovy k stravovacím návykom dieťaťa) iba v prípade, **ak sa zúčastnilo** vyučovania v základnej škole alebo u predškolákov bolo prítomné v materskej škole a **odobralo stravu.** Ak nie sú splnené menované dve podmienky, uhrádza sa plná výška príspevku na stravovanie.

1. **Kedy uhrádzam jednorazový príspevok na stravovanie?**

Jednorazový príspevok uhrádzam spravidla pred začiatkom školského roka. Pri prijatí nového dieťaťa v škole alebo materskej škole k dátumu nástupu. V prípade vyčerpania celého jednorazového príspevku počas školského roka sa uhrádza ďalší v predpokladanej výške do konca školského roka.

1. **Ak neuhrádzam príspevok na stravovanie.**

V prípade neuhrádzanie príspevku na stravovanie, ktorého súčasťou sú aj režijné poplatky vo výške 5 €/mesiac ide o porušenie podmienok stravovania a dieťa môže byť vylúčené zo stravovania. V prípade akýchkoľvek problémov komunikujte s vedúcim školskej jedálne tak, aby došlo k dohode, k splátkam,... Vaše dieťa často trávi viac času v škole ako Vy v práci a stravu nutne potrebuje.

1. **Ako si overím, či jedáleň eviduje moje platby správne a ako dieťa odoberá stravu?**

Naša škola prechádza na nový stravovací systém Edupage. Cez aplikáciu si okrem dochádzky a známok budete mať možnosť pozrieť platby a aj ako dieťa odobralo stravu. Je to pre nás nový systém a predpokladám aj začiatočné problémy. Je preto aj možnosť informovať sa u vedúceho školskej jedálne.

1. **Ako mám odhlásiť dieťa zo stravy?**

Možnosti odhlasovania zo stravovania do 14,00 hod. v predchádzajúci pracovný deň:

- on-line na web-stránke školy: https://sibirska.edupage.org

- cez aplikáciu: Edupage

- telefonicky na tel. č.: 02/44251091

- mailom na adrese: jedalen@sibirska.sk

- osobne v ŠJ pri ZŠ: Sibírska 39, bočný vchod zo Šuňavcovej

1. **Prečo nemôžem dieťa odhlásiť v daný deň, prípadne po 14 hod.?**

Školská kuchyňa podľa prihlásených stravníkov po 14 hod objednáva, prípadne upresňuje objednávku potravín na nasledujúci deň. Ráno, okolo 6:30, sa začína pripravovať strava. Ak by ste odhlásili dieťa až v daný deň, nevieme jeho porciu už odobrať z rozvarenej stravy a ani nám už dodávateľ potraviny nezoberie späť. Chápeme, že najmä pri deťoch sa ťažko odhadne zdravotný stav deň vopred. Ak v daný deň nie je dieťa v škole, nemá nárok na dotáciu. Preto hradí náklady zákonný zástupca a má možnosť si stravu odobrať.

1. **Ako mám postupovať pri odbere neodhlásenej stravy?**

Zákonný zástupca má možnosť si prevziať **neodhlásenú stravu** **v prvý deň** **neprítomnosti** dieťaťa do vlastnej odbernej nádoby a to v čase od

**11:00 do 11:30.** V danom čase sa ohlási v školskej kuchyni (vchod zboku od Šuňavcovej ul.) a zamestnanec kuchyne mu otvorí školskú jedáleň. Jedlo bude zákonnému zástupcovi odovzdané na tanieroch a sám si ich preloží do vlastných odberných nádob. Tento postup je určený hygienickými predpismi. Upozorňujeme, že **stravník uhrádza plnú výšku príspevku** na stravovanie za jedlo (**1,27 €** / deň dieťa materskej školy, **1,08 €** žiak 1. stupňa ZŠ/obed, **1,16 €** žiak 2. stupňa ZŠ/obed). Ďalšie dni neprítomnosti dieťaťa/žiaka na vyučovaní v škole **je potrebné dieťa/žiaka zo stravovania odhlásiť.** Za neodobratú alebo včas neodhlásenú stravu sa finančná ani vecná náhrada neposkytuje.

**20. Ako získam čip na stravovanie a ako mám postupovať pri strate čipu?**

Čip získa žiak v základnej škole. **Prvý bezplatne.** Čip mu slúži

k evidencii dochádzky (zákonný zástupca dostane informáciu, že žiak

prišiel a aj odišiel zo školy) a k evidencii odberu stravy (zákonný

zástupca bude mať prístup k evidencii odberu stravy svojho dieťaťa).

Pri strate čipu si nový zakúpi u vedúceho školskej jedálne (cena bude

stanovená podľa obstarávacej ceny čipu).

Žiadame zákonných zástupcov, aby **poučili svoje dieťa/deti o nutnosti**

**používania čipov. Chceme predísť situácii,** že pri neodobratí obeda

(evidencia cez čip) alebo pri nezaevidovaní prítomnosti v škole nebudú

splnené podmienky dotácie a rodič si bude hradiť obed v plnej výške.

V prípade, že si dieťa/žiak výnimočne zabudne čip, dochádzka sa mu

vyznačí vyučujúcim do elektronickej triednej knihy a na obede zaznačí

školská jedáleň výdaj stravy.

**V prípade otázok kontaktujte, prosím, vedúce školskej jedálne alebo**

**riaditeľku školy.**

Vedúci jedálne